Gw mau tau Rekaan dipakai dari Bendera. Jelasin dalam bahasa melayu

Perekaan yang tampil dalam bendera-bendera ini datangnya daripada mengikut tatacara pembuatan jata dipakai kesateria berperaturan tersendiri.

Perkaitan bendera yang dipakai sesebuah negara dengan suatu fahaman didokong atau diperjuangkan negara tersebut adakala turut menjadi inspirasi kepada bangsa, negara atau entiti subnasional yang menganggap diri seperjuangan. Antara beberapa contohn yang boleh diperhatikan:

Bendera Denmark, bendera negara tertua yang masih digunakan sejak abad ke-13, telah menginspirasi banyak negara jirannya lagi-lagi dalam rantau Nordik mempunyai bentuk salib sama seperti di Norway, Sweden, Finland dan Iceland.

Bendera Amerika Syarikat yang mempunyai jalur belang dan kanton bendera menonjol hasil perlambangan berkaitan Revolusi Amerika menginspirasi banyak negara yang sama perjuangan atau sefikiran seperti di Liberia, Chile, Malaysia dan Uruguay.

Bendera Turki yang menggunakan rekaan terakhir dipakai Empayar Uthmaniyah menjadi simbol kekuatan Islam melalui bentuk bulan sabit dan bintang (ay-yıldız) dipakai sehingga tercermin pada bendera negara-negara Muslim lain seperti Algeria, Azerbaijan, Comoros, Malaysia, Mauritania, Pakistan dan Tunisia.

Bendera triwarna Perancis direka pada 1794 telah dipakai oleh bangsa lain yang melihat ia sebagai pemula revolusi termasuk di Itali, Republik Ireland, Haiti, Romania, dan Mexico.

Habsyah terlihat sebagai model dengan munculnya negara-negara Afrika tahun 1950-an dan 1960-an, sebagai salah satu negara merdeka tertua di Afrika. Oleh sebab itu, benderanya yang menjadi sumber warna Pan-Afrika, atau " warna Rasta ". Contoh: Togo, Senegal, Ghana, Mali.

Warna-warna Pan-Arab, hijau, putih, merah dan hitam berasal dari bendera dipakai para pemberontakan Arab ciptaan Mark Sykes; unsur ini dikongsi banyak bendera negara Dunia Arab seperti di Jordan, Kuwait, Sudan, Syria, Emiriah Arab Bersatu, Mesir dan Palestin.

Bendera Kesatuan Soviet dengan simbol tukul dan sabit emas berlatar bidang merah menjadi inspirasi bagi bendera negara-negara komunis lain seperti Jerman Timur, Republik Rakyat China, Vietnam dan Angola.

Bendera Venezuela kuning, biru dan merah diciptakan oleh Francisco de Miranda untuk mewakili gerakan kemerdekaan di Venezuela yang kemudian melahirkan entiti "Colombia Raya" menginspirasi bendera-bendera Kolombia dan Ecuador selain Venezuela sendiri.

Bendera Argentina diciptakan oleh Manuel Belgrano selama perang kemerdekaan di sana menjadi inspirasi bagi negara sinambungan Wilayah Río de la Plata Syarikat (seperti  Uruguay dan Paraguay) tetapi juga bendera Persekutuan Amerika Tengah (yakni duluan Guatemala, Honduras, El Salvador dan Nicaragua).